GiliGold/VAD_KnessetCorpus huggingface dataset:
אברהם-בייגה שוחט: כדי לצאת מהסאגה הזאת אני רוצה להציע הצעה משולבת - אני מוכן לפרוס את התוספת לשנתיים, 50% בשנה זו ו-50% בשנה הבאה.
אברהם-בייגה שוחט: דבר שני, אני לא מודע ולא מכיר איך נעשתה החלוקה לסעיפים - - -
רוני בר-און: היועצת המשפטית אומרת שצריך לרדת לרזולוציות של איפה לקצץ - בשכר, בתנאים, באש"ל, בלינות.
אברהם-בייגה שוחט: אני מציע שוועדה מצומצמת בראשות חבר מוועדת הכנסת תשמע את נציגי העוזרים ויקבלו החלטה בהתאם לצרכים.
רוני בר-און: אם תהיה ועדה כזאת אתה תעמוד בראשה.
גדעון סער: לא הגיוני שאנחנו אשר דנים ועוסקים בתקציבים כל כך כבדים ומצליחים להכריע, נכנסים לסאגה כזאת.
גדעון סער: בשלב זה אין לי את היכולת לומר איפה הצדק.
גדעון סער: אם יש הצעת פשרה שהמשמעות שלה פריסה, אבל לא הפריסה המקורית, אני מציע שנתאחד על דבר מוסכם ולא נמשיך את זה בלי סוף.
רוני בר-און: יש בפנינו שתי הצעות - הצעה אחת של חבר הכנסת מצנע לפיה יש למצוא את הסעיף התקציבי הזה - את ה-3.5 מיליון שקלים - בהפחתת שכר של חברי הכנסת.
רוני בר-און: הצעה שנייה - לא לחלק את התוספת לשלוש שנים אלא לשנתיים.
אברהם-בייגה שוחט: אני לוקח את הסיכון.
רוני בר-און: ההצעה היא לקצץ את ההטבות שניתנו לעוזרים הפרלמנטריים בהחלטת ועדת הכנסת ב-31 בינואר 2005, כפי שפורסמה כבר ברשומות, ולהשוותה, כאשר ההטבה הזאת תשולם בשנת 2005 ב-50% ובשנת 2006 ב-50%, כאשר לזה תצטרף החלטה שאת הרזולוציה מאיזה סעיפים לקצץ את השאר תקבע הוועדה המצומצמת בראשות חבר הכנסת שוחט.
רוני בר-און: היועצת המשפטית אומרת שאין החלטות מסגרת.
רוני בר-און: רושמת לי היועצת המשפטית שלא נוכל להביא את הצעתו של חבר הכנסת מצנע להצבעה לפני שהיא תבוא כהמלצה של ועדת גרונאו.
רוני בר-און: אני מציע לך לפנות לוועדת גרונאו, אני בטוח שהיא תשמח להביא המלצה כזאת, רק שהיא תראה שהיא לא תקצץ ביותר מ-50%.
רוני בר-און: אולי גם במקרה נקבל מחבר הכנסת אורון את רשימת 30 בעלי השכר הגבוה בכנסת שהם אינם חברי הכנסת.
רשף חן: אתה כיושב ראש ועדת הכנסת לא מצליח לקבל את הרשימה הזאת?
רוני בר-און: כבר שנים שלא מצליחים לקבל את הרשימה הזאת בכנסת, אפילו שביקשתו את זה אינקוגניטו, בלי שמות.
רוני בר-און: ביקשתי שזה יהיה גם בלי שמות, כדי שזה לא יהיה רכילות.
רוני בר-און: אומרת היועצת המשפטית שאנחנו לא יכולים להסתפק במסגרת של הפיצול, כלומר 50% השנה ו-50% בשנה הבאה, אלא צריך למלא את זה בתוכן, לאיזה סעיפים.
רוני בר-און: אני מציע שאת זה יעשה חבר הכנסת שוחט.
עמרם מצנע: אני מציע להצביע על ההצעה שלי, אבל משמעות ההצעה היא להעביר את זה לוועדת גרונאו.
רוני בר-און: אי אפשר, חזקה עליי עצתה של היועצת המשפטית.
רוני בר-און: בנוסף לכך יש גם את ההצעה של חבר הכנסת פורז לבטל את כל מה שעשינו בוועדת גרונאו.
אברהם-בייגה שוחט: אני רוצה להעיר הערה פונטית - במכתב של העוזרים הפרלמנטריים כתוב שישנו עוול מתמשך, אבל זה כתוב "אבל".
רוני בר-און: אם תתקבל הצעתו של חבר הכנסת פורז אנחנו כמובן פטורים מההצבעה על הצעת הפשרה של חברי הכנסת יהלום-שוחט.
רוני בר-און: מי בעד לבטל את כל ההחלטות על תוספות שכר ותנאים סוציאליים של העוזרים הפרלמנטריים, כפי שהוחלט בישיבת ועדת הכנסת ביום 31 בינואר 2005?
רוני בר-און: הצבעה בעד - 2 נגד - 12 נמנעים - 1 ברוב של 12, שניים נגד ונמנע אחד, הצעת פורז נדחתה.
רוני בר-און: נעבור להצבעה על הצעת הפשרה של חברי הכנסת בייגה שוחט ושאול יהלום, לפיה הטבות השכר והתנאים הסוציאליים שאושרו בישיבת ועדת הכנסת, מעבר להמלצות ועדת גרונאו, ישולמו בשנת התקציב 2005 בשיעור של 50% בלבד ובשנת 2006 גם בשיעור של 50%, כאשר הפירוט לסעיפי השכר והנלוות ייקבע על ידי ועדת משנה של הוועדה לתקציב הכנסת.
רוני בר-און: הצבעה בעד - 8 נגד - 5 נמנע- 3 ההצעה אושרה, העניין יחזור לוועדה לתקציב הכנסת.
רוני בר-און: הצעת חוק הספרים (חובת מסירה וציון הפרטים)(תיקון) (תשלום בגין מסירת ספרים לכנסת), התשס"ה-2005 - הכנה לקריאה שנייה ולקריאה שלישית
רוני בר-און: הנושא הבא - הצעת חוק הספרים (חובת מסירה וציון הפרטים)(תיקון)(תשלום בגין מסירת ספרים לכנסת), התשס"ה-2005 - הכנה לקריאה שנייה ולקריאה שלישית.
רוני בר-און: החוק הועבר בקריאה ראשונה ביום 7 במרץ 2005.
רוני בר-און: האם יש איזשהם שינויים מהקריאה הראשונה פרט לעובדה שזה לא יעלה 2 מיליון וגם לא 750,000, כפי שחשב דוד לב, אלא רק 230,000 שקל?
אברהם-בייגה שוחט: זה מתוקצב?
אבי לוי: זה לא תוקצב.
שאול יהלום: אפשר שתחולת החוק תתחיל בינואר 2006.
רוני בר-און: עברה כבר חצי שנה וכל הסיפור מסתכם ב-100,000 שקל.
רוני בר-און: שנים הכנסנו את ידינו בצורה שלא תיעשה, כשאנחנו מקבלים חוק לעצמנו להכניס יד לכיס של מישהו אחר.
שאול יהלום: זה לספריה.
ארבל אסטרחן: עברנו שוב על הנוסח ונראה לנו שכדאי לשנות כמה דברים.
ארבל אסטרחן: היום כתוב שהתמורה שתשלם הכנסת תהיה 25% מהמחיר הקטלוגי של הספר או העיתון.
ארבל אסטרחן: נראה לי שכדאי להבהיר שזה מחיר קטלוגי כפי שיקבע המוציא לאור.
ארבל אסטרחן: הגיוני הוא שהוא זה שקובע את הקטלוג.
ארבל אסטרחן: כמו כן, כתוב שהכנסת תשלם גם את עלות המשלוח.
ארבל אסטרחן: היות שהחוק קובע שהמשלוח יהיה או במסירה במקומו של המקבל או בדואר רשום, כדאי לומר שהעלות תהיה משלוח בדואר רשום.
ארבל אסטרחן: כדאי גם לציין שהמחיר הקטלוגי הוא מחיר שכולל מע"מ.
ארבל אסטרחן: כדאי אולי לקבוע שהכסת רשאית להחזיר ספר שהיא קיבלה.
ארבל אסטרחן: יכול להיות מצב שהכנסת מקבלת ספר שמוציא לאור חייב למסור לה, אבל ייתכן שגם המחבר שלח לה את אותו ספר או שהיא מחליטה שזה ספר שהיא לא מעונינת בו, אולי כדאי לתת לה אפשרות להחזיר את הספר ואז לא לשאת בכל עלות.
ארבל אסטרחן: היום כתוב שיושב ראש הכנסת יקבע כללים לביצוע הסעיף.
ארבל אסטרחן: במחשבה שנייה זה נראה לנו מיותר, כי זה בעיקר לדברים טכניים.
ארבל אסטרחן: לפי דעתנו לא צריך כללים, כי כבר אמרנו מה המחיר, כמה המשלוח וכו'.
יולי יואל אדלשטיין: ההיכרות שלי עם החוק היתה בגלל שנפלה בידי הזכות לנהל את הישיבה כשנדון החוק בקריאה ראשונה.
יולי יואל אדלשטיין: אני זוכר שאחד מחברי הכנסת העיר הערה, ואני מציע לך, כמציע החוק, לשקול - דובר בכך שלפעמים ההחזר של הכנסת הוא בסכום מאוד נמוך והעלות של הפעולה החשבונאית יקרה יותר.
רוני בר-און: אין מנוס מהדברים האלה.
רוני בר-און: אנחנו לא יכולים להתערב.
רוני בר-און: בהנהלת ספרים אין פעולות אפס.
רוני בר-און: אם העיקרון קובע תשלום, גם אם עלות הפעולה החשבונאית היא יותר מעלות הספר, צריך לעשות את זה.
יולי יואל אדלשטיין: השאלה היא אם שולח הספר רשאי לצרף טופס שהוא מוותר על התשלום.
רוני בר-און: לא, אנחנו לא מוכנים להיכנס לזה, כי אלה דברים שאין להם שיעור.
רוני בר-און: אפילו במשרד עורכי דין מקבלים הרבה פעמים החזר הוצאות על מונית או על שליח.
רוני בר-און: הרבה פעמים הלקוח שולח סכום פעוט להחזר הוצאות.
רוני בר-און: הפעולות החשבונאיות, הבנק, הרואה חשבון וכו', עולים יותר מזה.
רוני בר-און: אם תרצה לוותר על זה, מס הכנסה אומר לך לא, כי מגיע לו מכל דבר.
שאול יהלום: אני אציע שתי הצעות ואם הן לא תתקבלנה אני אציע אותן כהסתייגויות: 1.
שאול יהלום: תחולת החוק ב-1 בינואר 2006.
שאול יהלום: אני מציע שכל החוק הזה יחול רק על ספרים בעברית.
שאול יהלום: אני חושב שזו עיקר המאסה שחברי הכנסת נזקקים לה.
שאול יהלום: ישלחו לכאן ספרים באנגלית, צרפתית וכל מה שיוצא בארץ, זה ימלא את המחסנים וכו'.
רוני בר-און: אני לא יכול לקבל את ההצעה לגבי חובת מסירה של ספרים בעברית בלבד, תוכל להגיש על כך הסתייגות.
רוני בר-און: יש הערה לגבי ההצעה שתחולת החוק תהיה מ-1 בינואר 2006?
אירנה ויאזמסקי: חשוב לקבל את ההצעה הזאת, כי המנויים שיש לנו על כתבי עת הם לשנה.
אירנה ויאזמסקי: יש לנו מנויים חינם ולהפסיקו ולהתחיל תשלום של 25% באמצע השנה, זה דבר מסובך.
עמרי שרון: אני חושב שיש קיפוח זכויות בחוק הזה.
עמרי שרון: זה לא חוק ראוי בעיניי.
עמרי שרון: אם מישהו טרח, כתב והוציא לאור, יש משהו שהוא לא ראוי לחייב אותו למסור.
עמרי שרון: אני חושב שהתשלום המופחת יש בו עדיין קיפוח.
רוני בר-און: האלטרנטיבה היא שוד מוחלט.
עמרי שרון: השוד המוחלט הוא רע והשוד החלקי גם הוא לא מוצא חן בעיניי.
עמרי שרון: יש בזה משהו לא טוב ולא ראוי.
גדעון סער: אני בדעה שיש להחיל את זה מתחילת השנה הבאה או לפחות ממחצית שנה זו.
אבי לוי: אם זה יחול במחצית השנה לא תהיה בעיה.
נסים זאב: הרוב המכריע של המוציאים לאור רואים זכות להעביר בחינם ספר לכנסת ישראל.
רוני בר-און: אתמול דיברתי עם יצרן אופנה הכי גדול במדינת ישראל.
רוני בר-און: הוא אמר לי שהוא רואה זכות גדולה אם חברי הכנסת ילבשו את החליפות והעניבות שלו.
רוני בר-און: הוא רוצה לשלוח חליפות ועניבות לכנסת בלי תשלום.
רוני בר-און: האם זה נראה לך תקין לקחת?
נסים זאב: אני בעד להחיל את זה מה-1 בינואר 2006.
נסים זאב: 50 שנה אף אחד לא חשב שעושקים מישהו ופתאום יש בהלה.
נסים זאב: לא צריך להגזים ולהיות יותר צדיק מהאפיפיור.
רוני בר-און: יש הצעה אחת, שהיא על דעת המנגנון, להחיל את זה מה-1 ביולי 2005 .
רוני בר-און: הצעה אחרת היא לדחות את התחולה ל-1 בינואר 2006.
רוני בר-און: מעבר לזה אין לנו בעיות, פרט להסתייגות של חבר הכנסת יהלום, שזה יחול רק על ספרים שכתובים בעברית וכן ההסתייגות של חבר הכנסת עמרי שרון, שיש לשלם מחיר מלא.
נעמי קמחי: אני מקווה שההערכה של חשב הכנסת נכונה, כלומר שהוא לקח בחשבון גם פרסומי ממשלה, גם תקליטורים וגם עיתונים.
נעמי קמחי: נראה לי שההערכה הזאת נמוכה מדיי.
רוני בר-און: כולנו מקווים.
מאיר לב-רן: אני חושב שרצוי להוסיף בסעיף 1, שלמרות שהכנסת משלמת את ה-25% עדיין חובת ההפקדה חלה על המו"ל.
רוני בר-און: הכל ברור ונהיר.
גדעון סער: יש חברים שחושבים שצריך להחיל את זה ב-1 בינואר.
גדעון סער: האם אפשר להגיע להסכמה על כך ולא לעשות את זה בהצבעה של רוב ומיעוט?
רוני בר-און: אם החשב לוקח את זה על עצמו, למה לדחות את זה?
נסים זאב: בוכים שאין כסף לעוזרים הפרלמנטריים ופה מוותרים.
רוני בר-און: מי בעד להחיל את החוק מה-1 ביולי 2005?
רוני בר-און: הצבעה בעד - הרוב מי בעד להחיל את החוק מה-1 בינואר 2006?
רוני בר-און: הצבעה בעד - אין נגד - הרוב נקבע שתחולת החוק תהיה מה-1 ביולי 2005.
שאול יהלום: אני מבקש להגיש את זה כהסתייגות.
רוני בר-און: מי בעד לבטל את זה בכלל, כלומר לשלם מחיר מלא עבור הספרים?
רוני בר-און: הצבעה בעד - 1 נגד - הרוב ההצעה לא התקבלה.
רוני בר-און: מי בעד שחובת המסירה תהיה רק לגבי ספרים הכתובים בעברית?
רוני בר-און: הצבעה בעד - 1 נגד - הרוב ההסתייגות נפלה.
רוני בר-און: בכפוף להסתייגויות האלה, מי בעד אישור החוק כפי שקראנו אותו?
רוני בר-און: הצבעה בעד - 4 נגד - 1 ברוב של ארבעה נגד 1, הצעת החוק התקבלה.
רוני בר-און: הנושא הבא על סדר היום - קביעת ועדה לדיון בהצעת חוק זכויות החולה (תיקון - איסור כבילה), התשס"ד-2004, פ/2706, של חברת הכנסת ענבל גבריאלי.
ענבל גבריאלי: אני מבקשת להעביר את הצעת החוק לוועדת העבודה והרווחה.
ענבל גבריאלי: זה נראה לי המקום הטבעי לדון בהצעת חוק שעניינה חולים והטיפול בהם.
מיכאל איתן: זה נושא קלאסי של ועדת החוקה.
מיכאל איתן: ועדת החוקה טיפלה בחוק מקביל של כבילה על ידי המשטרה.
מיכאל איתן: לדעתי זה אותו הדבר, כי הכל נועד להגן על כבוד האדם.
מיכאל איתן: זו היתה יוזמה של חבר הכנסת גדעון סער, שהבסיס שלה זה כבוד האדם.
מיכאל איתן: לא רוצים שיכבלו אנשים במקומות שלא צריך.
מיכאל איתן: צריך לאזן בין החשש מפגיעה של אותו אדם בסדר הציבורי, ברכוש וכו'.
רוני בר-און: אני חושב שאתה טועה.
רוני בר-און: פה לא מדובר בפגיעה בסדר ציבורי או ברכוש, אלא מדובר ביכולת לטפל בחולה.
רוני בר-און: זה עניין רפואי.
רוני בר-און: כשאתה כובל מישהו בדרך לבית המשפט, אתה שומר על השוטרים, על המשתמשים בדרך ועל השופט.
רוני בר-און: פה הכבילה היא בהחלטה של רופא לתועלתו של החולה, כי אחרת אי אפשר לטפל בחולה.
רוני בר-און: זה לא כדי לשמור על בית החולים.
רוני בר-און: זו לא כבילה פלילית.
ענבל גבריאלי: העניין גם כאן הוא לחתור לשמירת כבודו של האדם, אבל יש הבדל מאוד משמעותי בין הצעת החוק השנייה, שאכן נועדה לשמור על הסדר הציבורי, לבין הצעה זו, שזה לאפשר יכולת לטפל בנכבל.
מיכאל איתן: הבנתי שאתם מדברים על כבילה של חולה בתוך בית חולים.
מיכאל איתן: אני מדבר רק על מקום ציבורי.
רוני בר-און: פה מדובר רק על כבילה של חולה בידי דרג רפואי.
מיכאל איתן: זה כן נופל לגדר הצעת החוק של חבר הכנסת סער, כי הוא יכול להיות כבול באמצעות צו של רופא פסיכיאטרי.
רוני בר-און: מי בעד להעביר את הצעת החוק לוועדת העבודה, הרווחה והבריאות?
רוני בר-און: הצבעה בעד - הרוב נגד - אין ההצעה תועבר לדיון בוועדת העבודה, הרווחה והבריאות.
רוני בר-און: הנושא הבא - קביעת ועדת לדיון בהצעת חוק מימון מפלגות (תיקון - תשלום חובות המפלגה לאחר התפלגות), של חבר הכנסת שאול יהלום.
רוני בר-און: חבר הכנסת יהלום, אתה מבקש שזה יעבור לוועדת החוקה?
שאול יהלום: נכון, כי כל חוקי הבחירות נדונים בוועדת החוקה.
ארבל אסטרחן: זה היה תמיד או בוועדת חוקה או בוועדת כספים.
רוני בר-און: תראו באיזה עולם הפוך אנחנו חיים.
רוני בר-און: היושב-ראש ריבלין הכריז: "בעד - 43, נגד - 6, נמנעים - 2, אני קובע שהצעת החוק עברה בקריאה טרומית והיא תעבור לוועדת החוקה".
רוני בר-און: שאול יהלום: לוועדת הכנסת.
רוני בר-און: הרב יצחק לוי: לוועדת החוקה.
רוני בר-און: חבר הכנסת יהלום, אתה רוצה לשקול שוב את עמדתך?
רוני בר-און: מי בעד להעביר את ההצעה לדיון בוועדה החוקה?
רוני בר-און: הצבעה בעד - הרוב ההצעה תועבר לוועדת החוקה.
קביעת ועדה לדיון בהצעה לסדר היום בנושא: הסתה המתנהלת על-ידי גורמים קיצוניים נגד ראש הממשלה
רוני בר-און: הנושא הבא - קביעת ועדה לדיון בהצעה לסדר היום בנושא: ההסתה המתנהלת על-ידי גורמים קיצוניים נגד ראש הממשלה.
רוני בר-און: ההצעה היא של חברי הכנסת רשף חן, נסים זאב, איתן כבל ורוני בר-און.
איתן כבל: אני מבקש להעביר את ההצעה לדיון בוועדת החוקה.
מיכאל איתן: אני מעדיף שזה ילך לוועדה אחרת.
נסים זאב: הנושא מתאים לוועדת החוץ והביטחון.
רוני בר-און: חשוב שזה יידון בוועדת החוקה.
מיכאל איתן: הצעת החוק ההסתה אמורה להגיע לוועדת החוק ונקיים את הדיון הזה יחד עם הדיון בהצעת החוק.
רוני בר-און: אני מבקש שזה יידון מהר, כי זה נושא חשוב.
רוני בר-און: מי בעד להעביר את ההצעה לדיון בוועדת החוקה?
רוני בר-און: שלום לכולם, אני מתכבד לפתוח את הישיבה.
רוני בר-און: על סדר היום – בקשת הממשלה למתן פטור מחובת הנחה בעניין הצעת חוק שהייה שלא כדין (איסור סיוע)(הוראת שעה)(תיקון מס' 8) בשל דחיפות הנושא.
רוני בר-און: בשל דחיפות הנושא מבקשים להביא את הנושא היום לקריאה שניה ושלישית.
רוני בר-און: תודה, רוב.
רוני בר-און: תודה, הבקשה אושרה.
רוני בר-און: אישור נוסח החלטת שכר חברי הכנסת, הענקות ותשלומים בנושא העוזרים הפרלמנטריים, בהמשך להחלטה מיום 14.03.05
רוני בר-און: אנחנו עוברים לאישור הנוסח של ההחלטה שנקראת – שכר חברי הכנסת, הענקות ותשלומים (הוראת שעה), התשס"ה-2005.
רוני בר-און: הפתרון הלולייני שמצאנו כדי לאפשר את הקיצוץ בתקציב באמצעות דחיית התשלומים לעוזרים הפרלמנטריים.
רוני בר-און: זו החלטה רק לגבי 2005 ובשנה הבאה, בתקציב 2006 נשוב ונחליט את אותה החלטה?
ארבל אסטרחן: נאמר שב- 2006 יחליטו - - רצו לעשות קיצוץ ובשנה הבאה להשלים, לחזור להחלטה המלאה.
אבי לוי: מה- 1 בינואר, אוטומטית - -
רוני בר-און: אני הבנתי אחרת.
רוני בר-און: אני הבנתי שאתם מבקשים לקצץ השנה 50% וגם בשנה הבאה 50%.
צבי הנדל: בשנה הבאה 25% - -
רשף חן: ירדו מזה.
רשף חן: השנה מקבלים 50% מהתוספת, ובשנה הבאה הם מקבלים את כל התוספת.
רוני בר-און: לפי החיוך שהתפשט על פניו של חבר הכנסת שאול יהלום - היחיד שהבין זה היה אני.
רוני בר-און: אתם לא הבנתם.
רוני בר-און: אבל אנחנו נלך על זה.
רוני בר-און: מי בעד אישור ההחלטה?
רוני בר-און: רוב בעד.
רוני בר-און: -1.
רוני בר-און: נמנעים?
רוני בר-און: ברוב דעות ההחלטה הזו אושרה.
רוני בר-און: אני מבין שהתחולה שלה היא מ-1 למרץ, שבו היינו צריכים לשלם את ה- 100%?
ארבל אסטרחן: זה היה אמור להשתלם ב- 1 באפריל עבור חודש מרץ.
רוני בר-און: ההחלטה אושרה.
רוני בר-און: תניחו אותה על שולחן הכנסת.
רוני בר-און: בקשת חבר הכנסת איתן כבל להקדמת הדיון בהצעת חוק שירות המדינה (סיווג פעילות מפלגתית ומגבית כספים)(תיקון – אי תחולה על משרת אמון), התשס"ה-2005 - לפני הקריאה הטרומית
רוני בר-און: אנחנו עוברים לנושא הבא - בקשת חבר הכנסת איתן כבל להקדמת הדיון בהצעת חוק שירות המדינה (סיווג פעילות מפלגתית ומגבית כספים)(תיקון – אי תחולה על משרת אמון), התשס"ה-2005 - לפני הקריאה הטרומית.
רוני בר-און: נא לטעון את הבקשה לפטור מחובת הנחה.
גדעון סער: החוק שמוצע הוא חוק אשר בא להפסיק מצב מוזר ביותר אשר לפיו עוזרים בלשכות שרים שהם משרות אמון, דהיינו – עוזרים פוליטיים אשר באים עם השר והולכים עם השר, אין להם קביעות בשירות המדינה, חלה עליהם אותה הוראה אשר מחייבת בהתפטרותם ממרכזי המפלגות.
גדעון סער: הדבר הזה כבר יצר מצב אשר לפיו יש עוזרים אשר אינם נחתמים אתם חוזי עבודה או עוזרי שרים אשר מתנהלת נגדם חקירה משמעתית מטעם נציבות שירות המדינה, וצריך לחדד את העניין הזה- מדובר בעוזרים אשר מהבוקר ועד הערב עוסקים בפוליטיקה, ועושים את העבודה הפוליטית עבור השר.
גדעון סער: לכן אני חושב, וכך גם חברי, שהוא היוזם- חבר הכנסת כבל, שההוראה הזו הוראה מוזרה ואינה מתיישבת לא עם העיסוק ולא עם העובדה שהאנשים מועסקים במשרת אימון.
גדעון סער: הדחיפות נובעת מכך שהמושב עומד להסתיים והבעיה היא אקוטית עבור רבים.
גדעון סער: קראתי השבוע ידיעה בעיתון "הארץ" בעניין זה, על כאלה שניצבים בפני הדילמה – להתפטר משירות המדינה, או להתפטר מחברותם במרכז המפלגה.
גדעון סער: אני חושב שהדבר הזה לא מתיישב עם העיקרון של משרות האמון, ולכן הכנסת צריכה לומר את דברה בעניין הזה.
רשף חן: כשאנחנו, ב "שינוי", לאחרונה התחילה להתמודד עם הסוגיה הזו, אנחנו תיקנו את התקנון אצלנו ואסרנו אצלנו את האפשרות הזו, כהוראה פנימית.
רוני בר-און: אבל פתרנו לכם את הבעיה – אין לכם יותר שרים ועוזרי שרים.
רוני בר-און: הבנו איפה גדר הספקות המצפוניות שלכם והקלנו עליכם.
רשף חן: למה אני אומר את זה?
רשף חן: לסוגיה הזו יש, בעצם, יש שני פנים.
רשף חן: יש את הפן של חשש של השחתת המידות בתוך המפלגה - מצב שבו אתה קונה את המצביעים באמצעות העסקתם.
רשף חן: זה, לדעתי, עניין פנימי של המפלגה.
גדעון סער: זה קורה רק במרכז של 150 איש.
גדעון סער: במרכז של 3000 איש זה לא קורה.
רשף חן: - - .
רוני בר-און: יכול להיות שאתה לא מבין את החוק - החוק של גדעון סער לא מחייב את זה, רק מתיר את זה.
רוני בר-און: אז מי שזה לא מתאים לנורמות המוסריות שלו – שלא ישתמש בהיתר הזה.
רשף חן: זה עניין פנימי של המפלגה, בשונה, באמת, ממפלגה למפלגה – בהתאם למנגנונים השונים במפלגות השונות, מנגנוני הבחירה – יש פריימריס או אין פריימריס, וכן הלאה.
רשף חן: אשר לצד השני של זה - כאשר החוק הזה מוגבל אך ורק למשרות אימון שהם, בהגדרה, אנשים שמונו בגלל הקשר הפוליטי - אני לא חושב - -
צבי הנדל: שאלת הבהרה - היום יש כללים לגבי
גדעון סער: עוזר שר - זה לא עובד מדינה ולכן ההוראה אינה חלה עליהם 10 עוזרים לפי עיתון הארץ נמצאים במצב שהם ללא חוזה עבודה וללא שכר ואנחנו יודעים שהם נמצאים בלשכת השר על תנאי
צבי הנדל: שאלת הבהרה – גדעון, היום יש כללים לגבי עוזרים פרלמנטריים.
צבי הנדל: אתה מתכוון שבעצם אותם כללים יחולו גם על העוזרים של השרים?
גדעון סער: אינני יודע מה העיקרון שחל על עוזרים פרלמנטריים - -
ארבל אסטרחן: הם לא עובדי מדינה.
גדעון סער: הם לא עובדי מדינה, מציינת היועצת המשפטית, ולכן ההוראה איננה חלה עליהם.
גדעון סער: אני חושב שזה מצב מטורף.
גדעון סער: 10 עוזרים, לפי עיתון "הארץ", שלפעמים הידיעות שלו נכונות – נמצאים במצב שהם ללא חוזה עבודה או ללא שכר, ואנחנו יודעים שהם נמצאים בלשכת השר על תנאי, דהיינו – כל עוד השר מטעם מפלגתם נמצא שם.
צבי הנדל: לדעתי, ודאי שראוי בגלל המצב של - - , בלי קשר אם אני שמח או לא, לתת לזה פטור מחובת הנחה, למרות שבפרטים - צריך טוב טוב להיזהר - אני מדבר מתוך ניסיון, לראות באיזה עוזרים מדובר.
גדעון סער: עוזרים בלשכה, שהם במשרת אימון.
איתן כבל: משרה שהיא בהגדרה משרת אימון.
איתן כבל: זה כל העניין.
רוני בר-און: הדיון תם.
רוני בר-און: למרות שלא נאמר פה – נוכח הדחיפות, כפי שהציג חבר הכנסת גדעון סער, אני מציע שניתן פטור מחובת הנחה בכל שלושת הקריאות, כדי שלא נצטרך להתעכב שוב, אם, באמת, הכוונה היא להאיץ את התהליך הזה.
רוני בר-און: מי בעד מתן פטור מחובת הנחה בכל שלושת הקריאות בבקשה?
רוני בר-און: בעד - רוב נגד - מיעוט
רוני בר-און: אני קובע אפוא, פה אחד, שניתן פטור מחובת הנחה בכל שלושת הקריאות.
רוני בר-און: פניית חברי הכנסת יצחק לוי ואפי איתם לאישור התפלגות מסיעת המפד"ל
רוני בר-און: אנחנו עוברים לדיון בנושא המרכזי - פניית יצחק לוי ואפי איתם לאפשר להם התפלגות מסיעת המפד"ל.
רוני בר-און: הפניה בעניין הזה חתומה על ידי שני החברים.
רוני בר-און: בהתאם להוראות סעיף 60 לחוק הכנסת, התשנ"ג-1994 בהתאם לסעיף 18א לתקנון הכנסת הם מודיעים על התפלגותם מסיעת המפד"ל, וזאת על פי הוראות סעיף 59(1) לחוק הכנסת.
רוני בר-און: הם מבקשים להקים סיעה עצמאית חדשה בשם "הציונות הדתית", מודיעים כי ב- 16 לפברואר, ז' באדר א' השנה הוגשה בקשה לרשם המפלגות לצורך רישומה של המפלגה "הציונות הדתית" ועם השלמת תהליך הרישום הסיעה, שתפוצל לפי הבקשה, תייצג את המפלגה בכנסת.
רוני בר-און: מבוקש אישור ועדת הכנסת להקמת הסיעה החדשה וגם לשמה, הכל כאמור בסעיף 1 לחוק מימון מפלגות.
רוני בר-און: בעלי התפקידים שיהיו בסיעה החדשה, אם תאושר: היושב ראש יהיה חבר הכנסת אפי איתם ובא כוח הסיעה יהיה חבר הכנסת הרב יצחק לוי, נציג בוועדת הבחירות המרכזית יהיה גם הוא הרב יצחק לוי.
רוני בר-און: לגבי שאר התפקידים תבוא הודעה בהמשך.
שאול יהלום: אדוני היושב ראש, אני פונה גם לשני חבריי, הרב יצחק לוי ואפי איתם, וגם אליך ואל חברי הכנסת.
שאול יהלום: אני מבקש פסק זמן בדיון, מבקש לדחות את הדיון.
שאול יהלום: אני נמצא במשא ומתן אתם.
שאול יהלום: אתמול היו שתי פגישות עם הרב יצחק לוי לגבי כמה נושאים – בין השאר, ייתכן מאד ומהנושאים האלה, שכוללים בוררות – זהו ההצעה שלנו, ויש ויכוח על הבורר – ייתכן ותהיינה כמה תוצאות.
שאול יהלום: תוצאה ראשונה, שאני מקווה שתהיה - שהפילוג לא יהיה בכלל.
שאול יהלום: אז לא צריך כל כך מהר להוסיף עוד סיעה בת שני חברים, לכנסת, שהיא הרי כל כך מעונינת בצמצום מספר הסיעות.
שאול יהלום: דבר שני - יש כאן משהו שוועדת הכנסת צריכה לחשוב עליו והוא המצב הפיננסי של סיעות הבית, כאשר אם היום מאושר הפילוג, הרי נוצר מצב שלמתפלגים אין מפלגה עדיין, ויש להם סיעה מפולגת.
שאול יהלום: זה אומר שמימון המפלגות שלנו מפסיק, ומימון המפלגות שלהם עדיין לא ניתן.
שאול יהלום: כך אומר החוק.
שאול יהלום: זה אומר ש "זה חסר וזה לא ניהנה" וסתם אנחנו מדרדרים לחובות.
שאול יהלום: כידוע לך, היושב ראש, גם נשאלנו ביום שני בוועדת החוקה, בה אנחנו עוסקים בחקיקה בעניין הזה – האם חובות של מתפלגים חייבים בהם כחובות בסיעת האם.
שאול יהלום: אני חושב שבסוף אנחנו נסיים את הכל או באי פילוג או בבוררות, ולכן אני מבקש לדחות את ההתחלה.
יצחק לוי: אני אתמול, בשיחה האחרונה שהייתה לי עם חבר הכנסת שאול יהלום, לא שמעתי ממנו שום תגובה.
יצחק לוי: אמנם היו הצעות.
יצחק לוי: היה זמן, היה זמן אתמול והיום בבוקר, ואפשר היה לדבר.
יצחק לוי: אני מאד מתפלא שהדבר הזה בא לכאן.
יצחק לוי: נכון שישבנו פעמיים או שלוש.
יצחק לוי: אתמול כשסיימנו את השיחה, סיימנו בזה שאין שום דבר.
רוני בר-און: אתם לא מסכימים לבקשת הדחייה?
יצחק לוי: אם אפשר לקבוע פגישה ליום שני, אני מוכן להסכים.
גדעון סער: זו כבר הצעה טובה.
רוני בר-און: לעניין הדחייה- הבקשה הוגשה אלי לפני 3-4 שבועות, ב- 21 בפברואר.
רוני בר-און: מכיוון שאני מדבר גם אתכם - גם עם זבולון אורלב, וגם עם שאול יהלום, וגם עם אפי איתם והרב יצחק לוי, נתתי לתהליך להתבשל ביניכם.
רוני בר-און: זאת אומרת - גם התהליך מבחינת הוויכוח על עקרונות הפיצול ועל תוצאות הפיצול מבחינת השם, וכיוצא באלה דברים, וגם כשעלה העניין של המשכנתאות זאת אומרת החובות שאתם לוקחים – אם בכלל, מי לוקח ולאיפה – חשבתי שהתהליך הזה, לפני שהוא עולה לשולחן הדיו נים, הוא תהליך שצורך זמן.
רוני בר-און: בסוף השבוע האחרון הבנתי שהגעתם בכל אופן לאיזשהו מקום שאתם לא מצליחים למצוא מוצא לדברים האלה.
שאול יהלום: לא מבחינתי.
יצחק לוי: אבל לא הקשבת לשום הצעה.
רוני בר-און: בין לבין, כמובן, עלה גם העניין של מעשה החקיקה הפרטי שלך, שהוא מעשה ראוי כשלעצמו, כדי לא להטיל על אוצר המדינה חובות כתוצאה מהתפלגות סיעות, ויחד עם זה, אין בו כדי להציב עובדות בדרכו של אירוע קונקרטי.
רוני בר-און: לכן לא ראיתי מנוס מקביעת הישיבה הזו.
רוני בר-און: אם אתם אומרים שתנצלו את סוף השבוע הזה כדי שביום שני- או שנשמע מכם בשורות שלא התפלגתם, אבל שאם התפלגתם אתם חוסכים מאתנו את הצורך לדון בתהליך הזה, אין לי בעיה לעשות את זה.
רוני בר-און: אבל אם זה רק כדי למשוך עוד זמן – לנו, השבועיים הבאים יכולים להיות קריטיים מבחינת היכולת של הוועדה לעבוד.
רוני בר-און: אני אמצא לכם את הזמן, אבל זה יהיה זמן שהוא מחוץ לזמן, כי אתם יודעים: זה ערב פגרה, ערב תקציב, והדברים מתחילים ליפול עלינו , מבחינת עבודת הוועדה הזו גם כוועדה שהיא רגולטור של ועדות אחרות.
רוני בר-און: כך שאני לא יודע כמה זמן יהיה לנו.
יצחק לוי: אני אומר - אם אין פה הבנה של המפד"ל ושלנו, ואמירה של היושב ראש שאנחנ ו יושבים ביום שני בבוקר- אנחנו מבקשים דיון היום.
רוני בר-און: אני את שלי אתן - את תרומתי - -
יצחק לוי: שני בבוקר.
יצחק לוי: 10 בבוקר.
רוני בר-און: מה שאני אוכל אני אזיז ליום שלישי או רביעי.
רוני בר-און: אני אתן לכם את יום שני.
רוני בר-און: הדיון יהיה ביום שני בבוקר.
רוני בר-און: אם אתם צריכים את הזמן הזה ואתם חושבים שתוכלו לנצל את הזמן הזה – וזה על דעתכם - -
יצחק לוי: אני רוצה לשמוע מהמפד"ל שביום שני הם לא יבקשו דחייה.
רוני בר-און: הם לא יקבלו דחייה.
רוני בר-און: הנה, שמעת ממני.
רוני בר-און: ביום שני בבוקר הם לא יקבלו דחייה.
רוני בר-און: ביום שני בבוקר,היה ויש סיכום, אנחנו מאשרים אותו, היה ואין סיכום – מתחילים בדיון.
רוני בר-און: אני לא נותן שום התחייבות, אם כל אחד יביא שורה של טיעונים שיהיה צורך בשלושה חודשי דיונים – אני לא - -
יצחק לוי: לגבי התפלגות אין דיון.
יצחק לוי: ההתפלגות הרי מחויבת מהתקנון, מהחוק.
יצחק לוי: על זה לא יכול להיות
רוני בר-און: דחייה במסגרת בקשה מהסוג הזה שאנחנו מפנים עכשיו- לא תהיה ביום שני .
רוני בר-און: שומעים כולם.
רוני בר-און: אם כתוצאה מתהליך הדיון אי אפשר יהיה לסיים אותו ביום שני – על זה, כיוון שאינני יודע מה יש באמתחתכם, ומה יש באמתחתם – אינני יכול להחליט.
יצחק לוי: באמתחתנו הדיון הוא רבע שעה .
רוני בר-און: לאור הפניה של חבר הכנסת יהלום ובהסכמת חבר הכנסת יצחק לוי, ובכדי לאפשר לצדדים המתדיינים זמן נוסף למשא ומתן אני מציע שהמשך הדיון יידחה ליום שני ב- 10 בבוקר.
רוני בר-און: - רוב .
רוני בר-און: מאחלים לכם סוף שבוע פורה ומשא ומתן פורה.
רוני בר-און: בוקר טוב, אני מתכבד לפתוח את ישיבת ועדת הכנסת, ישיבה 223.
רוני בר-און: לפני סדר היום שתי הצעות להביע אי אמון בממשלה, אחת של המפד"ל, האיחוד הלאומי וש"ס.
רוני בר-און: הגישו ליושב ראש הכנסת הצעות להביע אי אמון בממשלה בשל: א.
רוני בר-און: הקיצוץ בשירות הלאומי.
רוני בר-און: ההצעה היא של האיחוד הלאומי והמפד"ל, המועמד להרכיב את הממשלה חבר-הכנסת זבולון אורלב.
רוני בר-און: הפרת הבטחתה של הממשלה בדבר העברת כספי סיוע לעיר שדרות, בעקבות ההידרדרות במצב הביטחוני.
רוני בר-און: הצעה של ש"ס, המועמד להרכיב את הממשלה הוא חבר-הכנסת הרב אליהו ישי.
רוני בר-און: ההצעות יידונו בישיבת הכנסת היום יום ב', י' באדר ב' בתשס"ה, 21 במרץ 2005.
רוני בר-און: ההצעה שלי היא עשר דקות למציע, עשר דקות לליכוד, חמש לעבודה, חמש לשינוי ושלוש לכל היתר.
רוני בר-און: הצעת חוק נכי רדיפות הנאצים (תיקון – הגדרת זכאות), בתשס"ה-2005, הצעת חה"כ יצחק כהן, דוד טל ומשה כחלון (פ/3240)
רוני בר-און: הנושא הבא הוא בקשות חברי-כנסת להקדמת דיון בהצעת חוק הבאות לפני הקריאה הטרומית.
רוני בר-און: אנחנו חוזרים להצעת חוק נכי רדיפות הנאצים (תיקון – הגדרת זכאות) בתשס"ה-2005, הצעת חברי הכנסת יצחק כהן, דוד טל ומשה כחלון שמספרה פ/3240.
רוני בר-און: ביקשנו את חוות הדעת של הממ"מ בעניין הזה.